
COM(2009)307 galīgā redakcija

2007/0097/COD
KOMISIJAS ATZINUMS

atbilstoši EK līguma 251. panta 2. punkta trešās daļas c) apakšpunktam
par Eiropas Parlamenta grozījumiem
Padomes kopējā nostājā attiecībā uz
priekšlikumu

EIROPAS PARLAMENTA UN PADOMES REGULA

par kopējiem noteikumiem attiecībā uz piekļuvi autobusu pārvadājumu starptautiskajam tirgum (pārstrādātā redakcija)

AR KO GROZA KOMISIJAS PRIEKŠLIKUMU
atbilstoši EK līguma 250. panta 2. punktam

atbilstoši EK līguma 251. panta 2. punkta trešās daļas c) apakšpunktam
par Eiropas Parlamenta grozījumiem
Padomes kopējā nostājā attiecībā uz
priekšlikumu

EIROPAS PARLAMENTA UN PADOMES REGULA

par kopējiem noteikumiem attiecībā uz piekļuvi autobusu pārvadājumu starptautiskajam tirgum (pārstrādātā redakcija)

1.
IEVADS

EK līguma 251. panta 2. punkta trešās daļas c) apakšpunktā paredzēts, ka Komisijai jāsniedz atzinums par grozījumiem, ko Eiropas Parlaments ierosinājis otrajā lasījumā. Turpmākais ir Komisijas atzinums par Parlamenta ierosinātajiem grozījumiem.

2.
Priekšvēsture

	Datums, kad priekšlikumu nosūta Eiropas Parlamentam un Padomei
(dokuments COM(2007) 264, galīgā redakcija – 2007/0097/COD):
	2007. gada 23. maijs.

	Eiropas Ekonomikas un sociālo lietu komitejas atzinuma datums:
	2007. gada 26. septembris.

	Eiropas Parlamenta atzinuma datums (pirmais lasījums):
	2008. gada 5. jūnijs.

	Grozītā priekšlikuma nosūtīšanas datums:
	2008. gada 13. jūnijs.

	Kopējās nostājas pieņemšanas datums:
	2009. gada 9. janvāris.

	Eiropas Parlamenta atzinuma datums (otrais lasījums):
	2009. gada 23. aprīlis.


3.
Priekšlikuma mērķis

Mērķis šim priekšlikumam, kuru Komisija pieņēma 2007. gada 23. maijā, ir izveidot kopīgus noteikumus attiecībā uz piekļuvi autobusu pārvadājumu pakalpojumu tirgum. Priekšlikums aizstāj divas regulas, kuras pašlaik tiek piemērotas. Viens no tā galvenajiem mērķiem ir vienkāršot atļauju piešķiršanas procedūru starptautiskiem regulāriem pasažieru pārvadājumu pakalpojumiem.

4.
Komisijas atzinums par Eiropas Parlamenta grozījumiem

Pēc vairākus mēnešus ilgušām sarunām Čehijas prezidentūras gādībā Eiropas Parlaments un Padome otrajā lasījumā ir panākuši vienošanos par kompromisu jo īpaši par jauna „12 dienu noteikuma” ieviešanu. Apliecinādama panākto vienošanos, Komisija var pieņemt Eiropas Parlamenta otrajā lasījumā pieņemtos kompromisa grozījumus.

5.
Secinājumi

Atbilstoši EK līguma 250. panta 2. punktam Komisija groza savu priekšlikumu, kā norādīts iepriekš.

